**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir piešķirt Izglītības un zinātnes ministrijai (turpmāk – ministrija) valsts budžeta līdzekļus 5 000 000 *euro* apmērā saistībā ar ārkārtējo situāciju, kas izsludināta visā valsts teritorijā koronavīrusa izraisītās slimības Covid-19 izplatības ierobežošanai (Ministru kabineta 2020. gada 12. marta rīkojums Nr. 103 “Par ārkārtējās situācijas izsludināšanu”), lai izveidotu valsts pētījumu programmu pētniecības iesaistei cīņā ar Covid-19 sekām. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministrijas ierosinājums.
2. Nepieciešamība jaunā koronavīrusa izraisītās slimības Covid-19 izplatības ierobežošanai izsludinātās ārkārtējās situācijas laikā nodrošināt zinātnisko institūciju iesaisti cīņā ar Covid-19 sekām.
3. Ministru kabineta 2020. gada 12. marta rīkojums Nr. 103 „Par ārkārtas situācijas izsludināšanu”.
4. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ierobežotu jaunā koronavīrusa izraisītās slimības Covid-19 izplatību, ar Ministru kabineta 2020. gada 12. marta rīkojumu Nr. 103 “Par ārkārtas situācijas izsludināšanu” (turpmāk – Rīkojums) līdz 2020. gada 12. maijam visā valsts teritorijā ir izsludināta ārkārtējā situācija. Valsts pētījumu programmas izveide pētniecības iesaistei cīņā ar Covid-19 sekām dos konkrētus zinātniski pamatotus risinājumus Latvijai veselības, inženiertehnisko risinājumu, sabiedrības un tautsaimniecības jomās. Jomas to darbībā ir definētas kā starpdisciplināras, atsevišķi īpaši izceļot informāciju un komunikāciju tehnoloģiju un ekonomikas komponentes, kuru devums ir plānots horizontāls viscaur programmai, tajā skaitā katra individuāla projekta ietvaros sniedzot pierādījumos balstītu ekonomiskās atdeves novērtējumu attiecībā uz potenciālo ieguvumu tautsaimniecības un sabiedrības izaugsmei. Tas attiecas, piemēram, uz potenciālo ieguvumu sabiedrības veselības uzlabošanā, uzņēmējdarbības atsākšanā, iespējamajos ietaupītajos resursos no procesu efektivizācijas u.tml. Valsts pētījumu programmā tiktu nodrošināts, ka tās rezultāti kalpotu kā konkrēti un tālāk izmantojami ieteikumi tālākajai rīcībpolitikai. Tā tiks īstenota ciešā sadarbībā ar Veselības ministriju un Slimību profilakses un kontroles centru, kā arī citām saistītām institūcijām un organizācijām.Valsts pētījumu programma sniegs arī tiešu Latvijas ieguldījumu Horvātijas prezidentūras Eiropas Savienības Padomē izstrādātā rīcības plāna īstenošanā, kas ir koordinēta starptautiskās pētniecības un attīstības sadarbības iniciatīva. Šajā rīcības plānā “Eiropas pētniecības telpas aktivitātes cīņai pret koronavīrusa izraisīto Covid-19 pandēmiju” (First ERAvsCorona Action Plan <https://ec.europa.eu/info/files/first-eravscorona-action-plan-short-term-coordinated-reseach-and-innovation-actions_en>) ir noteiktas 10 Eiropas prioritārās pētniecības un inovācijas aktivitātes, no kurām Pētījums tiešā veidā sniegs tiešu ieguldījumu 5. aktivitātē – nodrošinot nacionālā finansējuma iesaisti P&A cīņai ar Covid-19 sekām.Ievērojot minēto, ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 5 000 000 *euro*, lai izveidotu valsts pētījumu programmu pētniecības iesaistē cīņā ar Covid-19 sekām.  |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja ministrija. Ministrija ir saņēmusi:1) Rektoru padomes 22.04.2020. vēstuli Nr.1-6, kurā tiek pausts atbalsts finanšu līdzekļu piešķiršanai augstskolām no valsts budžeta programmas “Līdzekļi neparedzētiem gadījumiem”; 2) Rektoru padomes, Latvijas Zinātnes padomes, Latvijas Jauno zinātnieku apvienības un Latvijas Izglītības un zinātnes darbinieku arodbiedrības 24.04.2020. vēstuli “Par Valsts pētījumu programmas izveidi COVID-19 radīto seku mazināšanai”;3) Latvijas izglītības un zinātnes arodbiedrības vēstuli “Par zinātnē nodarbināto problēmām COVID-19 krīzes situācijā (Nr. 4-10e/20/3085)”.21.04.2020. ir notikusi Saeimas Izglītības, kultūras un zinātnes komisijas un Izglītības, kultūras un zinātnes komisijas Augstākās izglītības, zinātnes un inovāciju apakškomisijas kopsēde, kurā tika izteikti viedokļi par Latvijas zinātniskā potenciāla apvienošanu cīņai ar Covid-19 sekām. Latvijas Izglītības un zinātnes darbinieku arodbiedrība (LIZDA), sadarbībā ar Latvijas Zinātnes padomi (LZP), Latvijas Jauno zinātnieku apvienību (LJZA) un Latvijas Rektoru padomi (RP) atbalsta tūlītējas valsts pētījumu programmas COVID – 19 apkarošanai un seku likvidācijai izveidi. Rīkojuma 1.1. punktā paredzētā valsts pētījumu programma tiks īstenota saskaņā ar Ministru kabineta 2018. gada 4.septembra noteikumiem Nr. 560 “Valsts pētījumu programmu projektu īstenošanas kārtība”. Noteikumi regulē ar saimniecisku darbību nesaistītu projektu, kuru īsteno zinātnisko institūciju reģistrā reģistrēta zinātniskā institūcija vai augstskola (turpmāk – zinātniskā institūcija), kas atbilst pētniecības organizācijas statusam atbilstoši Komisijas regulas Nr. 651/2014 2. panta 83. punktam. Noteikumu projekta ietvaros, zinātniskā institūcija veic darbības, kurām nav saimniecisks raksturs. Lai tiktu iekļautas visas prasības, kuram jāatbilst ar saimniecisku darbību nesaistītam projektam, noteikumi aptver arī Eiropas Komisijas paziņojumā “Nostādnes par valsts atbalstu pētniecībai, izstrādei un inovācijai” (Eiropas Savienības Oficiālais Vēstnesis, 2014. gada 27. jūnijs, Nr. C 198/1) noteikto par zināšanu un tehnoloģiju pārneses darbībām. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz izglītības un zinātnes politiku (augstākās izglītības un zinātnes jomu). |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts dibinātās augstskolas un valsts zinātniskie institūti. |
| 2. | Tiesiskā regulējuma ietekme uz tautsaimniecību un administratīvo slogu | Ekonomiskā ietekme kā horizontāls uzdevums būtu paredzēta visā VPP, tajā skaitā katra individuāla projekta ietvaros, tajā skaitā paredzot VPP ietvaros iegūto rezultātu integrāciju rīcībpolitikā, no kā . Katra VPP ietvaros iegūtajiem rezultātiem ir jāspēj sniegt pierādījumos balstītu ekonomiskās atdeves novērtējumu attiecībā uz tās ietveros iegūtu rezultātu potenciālo ieguldījumu tautsaimniecības un sabiedrības izaugsmei, piemēram, ieguvumu sabiedrības veselības uzlabošanā, uzņēmējdarbības atsākšanā pēc krīzes, ietaupītie resursi no procesu efektivizācijas. VPP būs arī tiešs ieguldījums Latvijas publiskā sektora zinātnes kapacitātes nodrošināšanā, paredzot to, ka tajos mēnešos, kad notiks tā īstenošana, tā ietvaros tiks nodrošināta aptuveni 10 projektu īstenošana ar kopējo nodarbinātību visa VPP vairāk nekā 100 zinātnisko darbinieku slodžu apmērā. Programmas apmērs ir pietiekams, lai tam būtu nopietns iespaids uz Latvijas zinātnes kapacitātes nodrošināšanu, taču tas nepārsniedz to resursu, kuru īsā brīdī var mobilizēt īpaši svarīgu izdevumu risināšanaiVPP būs arī liels ieguldījums Latvijas zinātnes turpmākajā integrācijā Eiropas pētniecības telpā, ņemot vērā to, ka šobrīd lielā daļā ES valstu ir plānoti līdzīgi pētniecības ieguldījumi saistībā ar Covid-19. VPP īstenošana ļaus Latvijas zinātniekiem pētniecībā sadarboties (t.sk caur piekļuvi pie Covid-19 pētniecības datiem) ar citām Eiropas valstīm, kas nozīmē to, ka šai VPP ir potenciāls nodrošināt pievienoto vērtīgu ne tikai Latvijā, bet Eiropā kopumā, kā arī šādas Covid-19 VPP īstenošana Latvijā ir nepieciešama, lai mums būtu pietiekama zinātniskā kapacitāte spēt pilnvērtīgi izmantot un ieviest tos pētniecībā balstītos rezultātus, kuri ir tapuši citu Eiropā vai pasaulē.Papildus administratīvo slogu projekts nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **5 000 000** | **0** | **0** | **0** | **0** | **0** |
| 2.1. valsts pamatbudžets | *0* | *5 000 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 5 000 000** | **0** | **0** | **0** | **0** | **0** |
| 3.1. valsts pamatbudžets | *0* | *- 5 000 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 5 000 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Finansējuma apmērs valsts pētījumu programmai 5 milj. *euro* apmērā ir noteikts, balstoties uz nepieciešamību katrā no identificētām jomām – veselības, inženiertehnisko risinājumu, sabiedrības un tautsaimniecības jomās – nodrošināt projektus konkrēto problēmu risināšanai. Kopā īstenojot šo valsts pētījumu programmu (turpmāk – VPP), tā ļautu jau 2020.gadā īstenot vismaz 10 konsorciju pētniecības projektus ar būtisku ietekmi, kuri ir tematiski sadalīti starp 3 jomām. Papildus, ir nepieciešams nodrošināt, ka vismaz 1 projekts horizontāli integrē kopīgā pretpandēmijas stratēģijā visu šīs VPP īstenoto projektu rezultātus, un tiek iegūtas jau agrīnas zinātnē balstītas rekomendācijas virsmērķa sasniegšanai. Programmas apmērs ir pietiekams, lai tam būtu nopietns iespaids uz Latvijas zinātnes kapacitātes nodrošināšanu, taču tas nepārsniedz to resursu, kuru īsā brīdī var mobilizēt īpaši svarīgu izdevumu risināšanai. Pielikumā VPP izmaksu indikatīvā tāme. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus 5 000 000 *euro* apmērā sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre Ilga Šuplinska

Valsts sekretāre Līga Lejiņa

Laipniece 67047935

diana.laipniece@izm.gov.lv